ସ୍କୁଲ ପରିସରରେ ଅଙ୍ଗନୱାଡ଼ି କେନ୍ଦ୍ର ନିର୍ମାଣକୁ ବିରୋଧ\nବିଞ୍ଝାରପୁର,୨୬ା୫(ଡି.ଏନ.ଏ)- ବିଞ୍ଝାରପୁର ବ୍ଲକ ଅନ୍ତର୍ଗତ ବିତନା ପଞ୍ଚାୟତ ବାଲିଚନ୍ଦ୍ରପୁର ଗ୍ରାମରେ ନିର୍ମାଣ ହେଉଥିବା ଅଙ୍ଗନୱାଡ଼ି କେନ୍ଦ୍ରକୁ ଗ୍ରାମବାସୀ ବିରୋଧ କରିଛନ୍ତି। ଅଭିଯୋଗ ମୁତାବକ ସ୍ଥାନୀୟ ଅଞ୍ଚଳରେ ଅଙ୍ଗନୱାଡ଼ି କେନ୍ଦ୍ର ନ ଥିବାରୁ ପ୍ରଶାସନ ପକ୍ଷରୁ ବାଲିସାହିରେ ଅଙ୍ଗନୱାଡ଼ି କେନ୍ଦ୍ର ଖୋଲିବାକୁ ନିଷ୍ପତ୍ତି ନିଆଯାଇଛି।\nସନ୍ଦୀଗ୍ଧ ଯୁବକଙ୍କୁ ବାନ୍ଧିଲେ ଗ୍ରାମବାସୀ\nବିଞ୍ଝାରପୁର,୨୬ା୫(ଡି.ଏନ.ଏ)- ବରୀ ବ୍ଲକ ଅନ୍ତର୍ଗତ ରାଇପୁର, ଭଅଁରା, ମହମ୍ମଦଜମାଲପୁର, ଛତିଶ ଦେବିଲ, ବରିଲୋ, ଶାସନ ଅଞ୍ଚଳରେ କିଛିଦିନ ହେବ ୪ରୁ ୫ଜଣ ଯୁବକ ସନ୍ଦିଗ୍ଧ ଅବସ୍ଥାରେ ବୁଲୁଛନ୍ତି। ଏହି ଯୁବକମାନେ ପାଗଳ ଭାବେ ଅଭିନୟ କରିବା ସହ ନିକଟସ୍ଥ ଶ୍ମସାନରେ ରାତ୍ରୀଯାପନ କରୁଥିବା ଦେଖିବାକୁ ମିଳିଛି ।\nମୃତ ନବଜାତକ ଶିଶୁ ଉଦ୍ଧାର\nବିଞ୍ଝାରପୁର,୨୬ା୫(ଡି.ଏନ.ଏ)- ବିଞ୍ଝାରପୁର ଥାନା ଅନ୍ତର୍ଗତ ମଇଁନ୍ଦା ଛକରେ ଶନିବାର ସକାଳରେ ଏକ ନବଜାତକ ଶିଶୁର ମୃତଦେହ ଉଦ୍ଧାର ହୋଇଛି। ଏହି ଘଟଣା ଜଣାପଡ଼ିବା ପରେ ସ୍ଥାନୀୟ ଅଞ୍ଚଳରେ ଚାଞ୍ଚଲ୍ୟ ଖେଳିଯାଇଛି।\nଯୌତୁକ ପାଇଁ ହତ୍ୟା ଅଭିଯୋଗକୁ ବିତିଲାଣି ୬ଦିନ, କାର୍ଯ୍ୟାନୁଷ୍ଠାନ ଶୂନ\nବାଲିକୁଦା,୨୬।୫(ସ୍ବ.ପ୍ର.)- ଜଗତସିଂହପୁର ଜିଲା ବାଲିକୁଦା ବ୍ଲକ ଅନନ୍ତପୁର ପଞ୍ଚାୟତ ପଦ୍ମନାଭପୁର ଗ୍ରାମର ଗୋକୁଳାନନ୍ଦ ପରିଡ଼ାଙ୍କ ଝିଅ ମମତାଙ୍କୁ ତାଙ୍କ ଶାଶୁ ଘର ଲୋକେ ଅଧିକ ଯୌତୁକ ଦାବି କରି ଶାରୀରିକ ଓ ମାନସିକ ନିର୍ଯାତନା ଦେଉଥିଲେ। ଏହାପରେ ତାଙ୍କୁ ହତ୍ୟା କରିଛନ୍ତି ବୋଲି ଗତ ୨୦ ତାରିଖ ଭୁବନେଶ୍ୱର ଏୟାରଫିଲ୍ଡ ଥାନାରେ ଅଭିଯୋଗ କରିଥିଲେ ଗୋକୁଳାନନ୍ଦ। ପୋଲିସ ଅଭିଯୋଗ ପାଇଲା ପରେ ଅଭିଯୁକ୍ତଙ୍କ ବିରୋଧରେ ଏକ ମାମଲା (୧୫୮/୧୮) ରୁଜୁ କରିଥିଲା। ମାତ୍ର ଅଭିଯୋଗକୁ ୬ଦିନ ବିତିଯାଇଥିଲେ ମଧ୍ୟ ପୋଲିସ ପୋଷ୍ଟମର୍ଟମ ଆଳ ଦେଖାଇ ଏଯାବତ୍ କୌଣସି କାର୍ଯ୍ୟାନୁଷ୍ଠାନ ନେଇ ନ ଥିବା ଜଣାପଡ଼ିଛି।\nପାଇପ ବିଛା କାର୍ଯ୍ୟରେ ମନ୍ଥରତାକୁ ନେଇ ଉଦ୍ବେଗଃ ସମୟ ସୀମା ମଧ୍ୟରେ କାମ ସାରିବାକୁ ତାଗିଦ୍\nଯାଜପୁର ଅଫିସ,୨୬।୫- ଯାଜପୁର ଜିଲାର ଗ୍ରାମାଞ୍ଚଳ ସମେତ ସହରାଞ୍ଚଳରେ ପାଇପ ଜଳଯୋଗାଣ ପ୍ରକଳ୍ପ କାର୍ଯ୍ୟରେ ମନ୍ଥରତା ଯୋଗୁ ପାନୀୟ ଜଳ ସମସ୍ୟା ଉକତ୍ଟ ହୋଇଛି। ବିଶେଷ କରି କଳିଙ୍ଗନଗର ଶିଳ୍ପାୟନ ଯୋଗୁ ଲୋକସଂଖ୍ୟାରେ ଆଶାତୀତ ବୃଦ୍ଧି ପାଉଥିବା ବ୍ୟାସନଗର ସହରବାସୀ ସ୍ବଚ୍ଛ ପାନୀୟ ଟୋପେ ପାଇଁ ହନ୍ତସନ୍ତ ହେଉଛନ୍ତି। ବର୍ଷକୁ ବର୍ଷ ଜଳଯୋଗାଣ ପ୍ରକଳ୍ପ ପାଇଁ ଲକ୍ଷ୍ୟଧାର୍ଯ୍ୟ ହେଉଛି। ହେଲେ ତାହା କେବେ ସରୁନାହିଁ। ଏହିକ୍ରମରେ ଷ୍ଟେଟ ପ୍ଲାନ ଅଧୀନରେ ସହରର ଉମାପଦାଠାରୁ ଲକ୍ଷ୍ମୀନଗର ଅଞ୍ଚଳରେ ଫିଡର ଲାଇନ ବିଛାଯିବା ସହିତ ପ୍ରଡକ୍ସନ ୱେଲ ସ୍ଥାପନ ପ୍ରକଳ୍ପ ଗତ ଜାନୁୟାରୀ ୨୦ରୁ ଆରମ୍ଭ ହୋଇଛି। କିନ୍ତୁ ପାଇପ ବିଛା କାର୍ଯ୍ୟର ଅଗ୍ରଗତିରେ ମନ୍ଥରତା ଯୋଗୁ ବିଭାଗୀୟସ୍ତରରେ ଉଦ୍ବେଗ ପ୍ରକାଶ ପାଇଛି।\nଦୁର୍ଘଟଣାରେ ବାଇକ୍ ଆରୋହୀଙ୍କ ମୃତ୍ୟୁଃ ଘଟଣାସ୍ଥଳରେ ଉତ୍ତେଜନା, ରାସ୍ତାରୋକୋ\nବାଲୁଗାଁ,୨୬।୫(ଡିଏନଏ)- ୫ନଂ ଜାତୀୟ ରାଜପଥର ବାଲୁଗାଁ ଥାନା ଅଧୀନ ସୋଲରୀ ଛକଠାରେ ଶୁକ୍ରବାର ବିଳମ୍ବିତ ରାତିରେ ଏକ ଅଜଣା ଗାଡ଼ି ଧକ୍କାରେ ଜଣେ ବାଇକ୍ ଆରୋହୀଙ୍କର ମୃତ୍ୟୁ ଘଟିଛି।\nଅବସରପ୍ରାପ୍ତ ଡିଏଫଓଙ୍କ ସନ୍ଦେହଜନକ ମୃତ୍ୟୁଃ ଚିଲିକାରୁ ମୃତଦେହ ଉଦ୍ଧାର\nବାଲୁଗାଁ,୨୬।୫(ଡିଏନଏ)- ବାଲୁଗାଁସ୍ଥିତ ଚିଲିକା କୂଳରୁ ଶନିବାର ସକାଳେ ଜଣେ ବୃଦ୍ଧଙ୍କ ମୃତଦେହକୁ ପୋଲିସ ଉଦ୍ଧାର କରିଛି। ମୃତକ ଜଣକ ବ୍ରହ୍ମପୁରସ୍ଥିତ ଗୋଷାଣୀ ନୂଆଗାଁର ବାମାପ୍ରସନ୍ନ ରଥ(୮୦) ବୋଲି ଜଣାପଡ଼ିଛି।\nବ୍ୟାସନଗର ପୌରପରିଷଦ କାର୍ଯ୍ୟାଳୟରେ ପୌରାଧ୍ୟକ୍ଷାଙ୍କ ଅଚାନକ ଚଢ଼ାଉଃ ମୁଖ୍ୟ ଫାଟକରେ ପକାଇଲେ ତାଲା\nଯାଜପୁର ରୋଡ,୨୬।୫(ନି.ପ୍ର.)- ଯାଜପୁରରୋଡ ବ୍ୟାସନଗର ପୌରପରିଷଦ କାର୍ଯ୍ୟାଳୟରେ ଶନିବାର ଅଚାନକ ଚଢ଼ାଉ କରିଥିଲେ ପୌରାଧ୍ୟକ୍ଷା। ଗ୍ରୀଷ୍ମ ପ୍ରବାହ ଯୋଗୁ ସରକାରୀ ଘୋଷଣାନାମା ଅନୁଯାୟୀ ସାରା ରାଜ୍ୟରେ ସକାଳୁଆ ଅଫିସ ଚାଲୁଛି। ବ୍ୟାସନଗର ପୌରପରିଷଦ କାର୍ଯ୍ୟାଳୟ ମଧ୍ୟ ସକାଳୁ ଖୋଲା ଯାଉଥିଲେ ହେଁ କାର୍ଯ୍ୟରତ ଅଧିକାରୀମାନେ ନିର୍ଦ୍ଧାରିତ ସମୟରେ କାର୍ଯ୍ୟାଳୟକୁ ଆସୁ ନ ଥିବା ନେଇ ବାରମ୍ବାର ଅଭିଯୋଗ ହେଉଥିଲା। ଫଳରେ ଶନିବାର ସକାଳୁ ପୌରାଧ୍ୟକ୍ଷା ସବିତା ରାଉତ ଅଚାନକ ପୌର କାର୍ଯ୍ୟାଳୟ ଉପରେ ଚଢାଉ କରିବା ସହିତ ମୁଖ୍ୟ ଫାଟକରେ ତାଲା ପକାଇ ଦେଇଥିଲେ।\nଜମିବାଡ଼ି ବିବାଦରୁ ଘରେ ନିଆଁ ଲଗାଇବା ଘଟଣାଃ ଅଭିଯୁକ୍ତ ସ୍ବାମୀ-ସ୍ତ୍ରୀ ଗିରଫ\nମାର୍ଶାଘାଇ,୨୬।୫(ଡି.ଏନ୍.ଏ.): କେନ୍ଦ୍ରାପଡ଼ା ଜିଲା ମାର୍ଶାଘାଇ ବ୍ଲକ ରାମିଆଗଞ୍ଜ ଗ୍ରାମରେ ଜମିବାଡ଼ି ବିବାଦକୁ କେନ୍ଦ୍ରକରି ଘରେ ନିଆଁ ଲଗାଇବା ଘଟଣାରେ ଅଭିଯୁକ୍ତ ସ୍ବାମୀ-ସ୍ତ୍ରୀଙ୍କୁ ଶନିବାର ମାର୍ଶାଘାଇ ପୋଲିସ ଗିରଫ କରିଛି। ସେମାନେ ହେଲେ ବଳରାମ ରାଉତ ଓ ତାଙ୍କ ସ୍ତ୍ରୀ ଜୟଶ୍ରୀ।\n୫ମ ଦିନରେ ଡାକ ସେବକଙ୍କ ଧର୍ମଘଟ\nରାଜନଗର,୨୬।୫(ଡି.ଏନ୍.ଏ.): କେନ୍ଦ୍ରାପଡ଼ା ଜିଲା ରାଜନଗର ବ୍ଲକର ୧୫ଟି ଶାଖା ଡାକଘରର ଡାକ ସେବକମାନେ ଅନିର୍ଦ୍ଦିଷ୍ଟ ଧର୍ମଘଟ ଚାଲୁ ରଖିଛନ୍ତି। ଶନିବାର ଏହି ଧର୍ମଘଟ ୫ମ ଦିନରେ ପହଞ୍ଚିଛି। ରାଜନଗର ଉପଡାକଘର ସମ୍ମୁଖରେ ୨୫ ଜଣ ଡାକସେବକ ଧର୍ମଘଟରେ ସାମିଲ ହୋଇଛନ୍ତି।\nଛତିଆ ଛଟିଘର ନିକଟରେ ଦୁର୍ଘଟଣା, ଜଣେ ଗୁରୁତର\nଯାଜପୁର ଅଫିସ/ଛତିଆ,୨୬।୫ଃ କଟକ-ଚଣ୍ଡିଖୋଲ ୧୬ ନଂ ଜାତୀୟ ରାଜପଥର ଛତିଆ ଛଟିଘର ନିକଟରେ ଶନିବାର ପୂର୍ବାହ୍ନ ୯ଟାରେ ଦୁର୍ଘଟଣାରେ ଜଣେ ବାଇକ ଚାଳକ ଗୁରୁତର ଆହତ ହୋଇଛନ୍ତି। ସେ ହେଲେ ଚୌଦ୍ୱାର ଅଞ୍ଚଳର ବାବାଜୀ ମହାନ୍ତି(୪୦)।\nଖଣ୍ଡପଡା ସବ୍ଜେଲରେ ବିଚାରାଧୀନ କଏଦୀଙ୍କ ଆତ୍ମହତ୍ୟାଃଜେଲ ସମ୍ମୁଖରେ ଚାପା ଉତ୍ତେଜନା\nଖଣ୍ଡପଡା,୨୫ା୫(ସ୍ବ.ପ୍ର.)-ଖଣ୍ଡପଡା ସବ୍ଜେଲରେ ବିଚାରାଧୀନ କଏଦୀ ଭାବେ ଦିନ କାଟୁଥିବା ଖଣ୍ଡପଡା ସହର ୮ନଂ. ୱାର୍ଡ ଧୋବାସାହିର ବସନ୍ତ କୁମାର ସେଠୀ(୩୬) ଗୁରୁବାର ଅପରାହ୍ନ ୩.୩୦ ମିନିଟ ସମୟରେ ଜେଲ ପରିସରରେ ଆତ୍ମହତ୍ୟା କରିଛନ୍ତି। ବେକରେ ଗାମୁଛା ଲଗାଇ ଜେଲ ପରିସରରେ ଥିବା ଏକ ଚମ୍ପାଗଛରେ ସେ ଆତ୍ମହତ୍ୟା କରିଥିବା ସବ୍ଜେଲ କର୍ତ୍ତୃପକ୍ଷ ସୂଚନା ଦେଇଛନ୍ତି। ଖବରପାଇ ଖଣ୍ଡପଡା ପୋଲିସ ଘଟଣାସ୍ଥଳରେ ପହଞ୍ଚତ୍ ମୃତଦେହ ଜବତ କରିଛି। ସବ୍ଜେଲ ପରିସରରେ ସୁରକ୍ଷା ବ୍ୟବସ୍ଥା କଡାକଡି ସତ୍ତ୍ୱେ କିଭଳି ଓ କେଉଁ ପରିସ୍ଥିତିରେ ଏଭଳି ଅଘଟଣ ଘଟିଲା ସେ ନେଇ ସାଧାରଣରେ ପ୍ରଶ୍ନବାଚୀ ସୃଷ୍ଟି ହୋଇଛି। ଏହି ଘଟଣା ପ୍ରଚାରିତ ହେବା ପରେ ସବ୍ଜେଲ ନିକଟକୁ ଶହ ଶହ ଜନସାଧାରଣଙ୍କ ସୁଅ ଛୁଟିଥିଲା। ଘଟଣାକୁ କେନ୍ଦ୍ରକରି ଜେଲ୍ ବାହାରେ ଚାପା ଉତ୍ତେଜନା ପ୍ରକାଶ ପାଇଥିଲା। ସବ୍ଜେଲ କର୍ତ୍ତୃପକ୍ଷଙ୍କଠାରୁ ମିଳିଥିବା ସୂଚନା ମୁତାବକ ୨୦୧୮ ଫେବୃୟାରୀ ୧୧ ତାରିଖ ସନ୍ଧ୍ୟା ୭ଟା ସମୟରେ ବିଚାରାଧୀନ କଏଦୀ ବସନ୍ତ ଅଧିକ ଯୌତୁକ ଦାବିରେ ପତ୍ନୀ ପିଙ୍କି ସେଠୀଙ୍କୁ ତଣ୍ଟିଚିପି ହତ୍ୟା କରିଥିବା ନେଇ ଖଣ୍ଡପଡା ଥାନାରେ ପିଙ୍କିଙ୍କ ମାଆ ବାସନ୍ତୀ ସେଠୀ ଲିଖିତ ଅଭିଯୋଗ କରିଥିଲେ। ଅଭିଯୋଗକୁ ଭିତ୍ତିକରି ପୋଲିସ ତଦନ୍ତ କରି ବସନ୍ତ ଓ ତାଙ୍କ ବାପା ବିଶ୍ୱନାଥ ସେଠୀଙ୍କୁ ଗିରଫ କରି କୋର୍ଟ ଚାଲାଣ କରିଥିଲା। କୋର୍ଟରେ ଜାମିନ ନାମଞ୍ଜୁର ହେବାରୁ ବାପପୁଅଙ୍କୁ ଖଣ୍ଡପଡା ସବ୍ଜେଲକୁ ପଠାଇ ଦିଆଯାଇଥିଲା। ଉଭୟେ ଜେଲ୍ରେ କଏଦୀ ଭାବେ ୩ ମାସ ଧରି ରହିଆସୁଥିଲେ। ଗୁରୁବାର ସକାଳ ଓ ମଧ୍ୟାହ୍ନରେ ବସନ୍ତ ଠିକ୍ ଭାବେ ଖାଇପିଇ ବିଶ୍ରାମ ନେଇଥିବା ବେଳେ ଅପରାହ୍ନରେ ଏଭଳି ଅଘଟଣ ଘଟିଥିବା ଖଣ୍ଡପଡା ସବ୍ଜେଲ ଭାରପ୍ରାପ୍ତ ସୁପରିଣ୍ଟେଣ୍ଡେଣ୍ଟ ସନ୍ତୋଷିନୀ ଦାଶ ସୂଚନା ଦେଇଛନ୍ତି। ଘଟଣା ସମ୍ପର୍କରେ ସବ୍ଜେଲ ପକ୍ଷରୁ ବିଭାଗୀୟ ଉଚ୍ଚ କର୍ତ୍ତୃପକ୍ଷଙ୍କୁ ଅବଗତ କରାଯାଇଥିବା ଜଣାଯାଇଛି।
